
                              Dərman vasitəsinin istifadəsi üzrə təlimat (xəstələr üçün)


LİBRAKSİN       250 mq kapsullar
LIBRAXIN

Beynəlxalq patentləşdirilməmiş adı: Levofloxacin

Tərkibi
Təsiredici maddə: 1 kapsulda 250 mq levofloksasin (levofloksasin hemihidrat şəklində) vardır.
Köməkçi maddələr: laktoza monohidrat, povidon (E-1201), susuz kolloidal silisium dioksid, 
                                kalsium stearat (E-470), kartof nişastası.
Kapsulun örtüyü:    jelatin, qliserin, təmizlənmiş su, titan dioksid, natrium laurilsulfat, sarı 
                                xinolin (E-104), sarı “günəş qürubu” (E-110).  

Təsviri
0 ölçülü sarı rəngli, bərk jelatin kapsullardır.
                                                                
Farmakoterapevtik qrupu
Antibakterial preparatlar – xinolon törəmələri. Flüorxinolonlar.
ATC kodu: J01MA12.

Farmakoloji xüsusiyyətləri
Flüorxinolon qrupundan mikrobəleyhinə preparatdır. Geniş spektrli antibakterial (bakterisid) təsirə malikdır.
Preparat aşağıdaki mikroorqanizmlərin çoxsaylı ştammlarına qarşı aktivdir:
aerob qram-müsbət bakteriyalar: Corynebacterium diphtheriae, Enterococcus faecalis, Listeria monocytogenes, Staphylococcus aureus, Staphylococcus epidermidis, Streptococcus pneumoniae, Streptococcus pyogenes, Streptococcus agalatiae, Viridans group streptococci;
aerob qram-mənfi bakteriyalar: Acinebacter spp (Acinebacter baumannii, Acinebacter calcoaceticus, Acinebacter anitratus daxil olunmaqla), Actinobacilus actinomycetem comitans, Bordetella pertussis, Citrobacter freundii, Citrobacter diversus, Eikenella corrdens, Enterobacter cloacae, Enterobacter aerogenes, Enterobacter agglomerans, Enterobacter sakazakii, Escherichia coli, Gardenella vaginalis, Haemophilus ducrey, Haemophilus influenzae, Haemophilus parainfluenzae, Klebsiella pneumoniae, Klebsiella oxytoca, Legionella pneumoniae, Moraxella catarrhalis, Morganella morganii, Neisseria gonorrhoeae, Neisseria meningitides, Pasteurella dagmatis, Pasteurella multocida, Proteus mirabilis, Proteus vulgaris, Providencia stuartii, Providencia retgeri, Pseudomonas aeruginosa, Pseudomonas fluorescens, Salmonella spp., Serratia spp. (Serratia marcescens daxil olunmaqla);
anaerob qram-müsbət bakteriyalar: Clostridium perfringens, Peptostreptococcus, Propionibacterium spp.;
anaerob qram-mənfi bakteriyalar: Bacteroides fragillis, Bartonella spp., Bifidobacterium spp., Fusobacterium spp., Veillonella spp.;
hüceyrədaxili parazitlər: Chlamydia pneumoniae, Chlamydia psittaci, Chlamydia trachomatis, Mycoplasma pneumoniae.

İstifadəsinə göstərişlər
Streptococcus pneumoniae, Moraxella catarrhalis, Haemophilus influenzae ilə törədilmiş kəskin sinusit, orta qulağın otiti;
bakterial infeksiya ilə bağlı (Staphylococcus aureus, Streptococcus pneumoniae, Haemophilus influenzae, Haemophilus parainfluenzae, Moraxella catarrhalis) xroniki bronxitin şiddətlənməsi;
xəstəxanadankənar pnevmoniya;
dəri və yumşaq toxumaların ağırlaşmamış infeksiyaları (yüngül və orta ağırlıq dərəcəli), Staphylococcus aureus və ya Streptococcus pyogenes ilə törədilmiş absess, fleqmona, furunkul, impetiqo, piodermiya, yara infeksiyası daxil olunmaqla;
Escherichia coli, Klebsiella pneumoniae, Staphylococcus saprophyticus ilə törədilmiş sidikçixarıcı yollarının ağırlaşmamış infeksiyaları (yüngül və orta ağırlıq dərəcəli);
Enterococcus faecalis, Enterobacter cloacae, Escherichia coli, Klebsiella pneumoniae, Proteus miriabilis, Pseudomonas aeruginosa ilə törədilmiş sidikçixarıcı yollarının ağırlaşmış infeksiyaları (yüngül və orta ağırlıq dərəcəli);
Chlamydia pneumoniae, Chlamydia psittaci, Chlamydia trachomatisilə törədilmiş xroniki bakterial prostatit;
Escherichia coli ilə törədilmiş kəskin piyelonefrit (yüngül və orta ağırlıq dərəcəli).

Əks göstərişlər
Levofloksasinə və ya digər xinolonlara qarşı yüksək həssaslıq; epilepsiya; anamnezdə xinolonların qəbulu ilə bağlı vətərlərin zədələnməsi; böyrək çatışmazlığı (kreatinin klirensi 50 ml/dəq aşağı), qlükoza-6-fosfatdehidrogenazanın defisiti, hemodializin keçirilməsi, hamiləlik, laktasiya dövrü, 18 yaşa qədər uşaqlar və yeniyetmələr.

Xüsusi göstərişlər və ehtiyat tədbirləri
Anamnezində xinolon və ya flüorxinolon təkibli preparatlardan istifadə edərkən ciddi mənfi reaksiyalar keçirmiş pasiyentlərdə levofloksasin istifadəsindən qaçınılmalıdır. Bu pasiyentlərin levofloksasinlə müalicəsinə yalnız alternativ müalicə seçimi olmadıqda, diqqətlə fayda / risk qiymətləndirməsindən sonra başlamaq lazımdır.
Epidemioloji tədqiqatlar, xüsusilə yaşlılarda, flüorxinolon qəbulundan sonra aorta anevrizması və disseksiya (içəriyə doğru yırtılma) riskinin artdığını bildirmişdir.
Bu səbəbdən, flüorxinolonlar yalnız diqqətlə fayda-risk qiymətləndirməsindən sonra və anamnezində ailəsində anevrizma xəstəliyi olan , aorta anevrizması və disseksiya (içəriyə doğru yırtılma) diaqnozu qoyulan və ya risk ehtimalı olan ( Marfan sindromu, Ehlers-Danlos sindromu, Takayasu arteriti, nəhəng hüceyrə arteriti, Behçet xəstəliyi, hipertenziya və ateroskleroz ) pasiyentlərdə digər terapevtik seçimlər nəzərdən keçirildikdən sonra istifadə olunmalıdır. 
Ani qarın, sinə və ya bel ağrısı hallarında xəstələrin həkimə müraciət etmələri tövsiyə edilməlidir.
Metisillinə davamlı Staphyloccocus aureus-un (MDSA), levofloksasin də daxil olmaqla flüorxinolonlara qarşı müqavimət göstərmə (rezistentlik) ehtimalı yüksəkdir. Bu səbəbdən, laboratoriya nəticələri orqanizmin levofloksasinə həssaslığını təsdiqləmədiyi təqdirdə , MDSA infeksiyalarının müalicəsi üçün levofloksasin tövsiyə edilmir (ümumiyyətlə, MDSA infeksiyalarının müalicəsi üçün  tövsiyə olunan antibakterial maddələr uyğunsuz hesab olunur).
Levofloksasin, xroniki bronxitin şiddətlənməsi və kəskin bakterial sinusit  diaqnozu qoyulan infeksiyaların müalicəsində istifadə edilə bilər.
E.Coli-nin ( geniş yayılmış sidik yolları infeksiyalarına  səbəb olan patogen) flüorxinolonlara qarşı rezistentliyini nəzərə alınması tövsiyə olunur.
Qarayaranın ağciyər( inhalyasiya) forması: İnsanlarda istifadəsi in vitro Bacillus anthracis həssaslığı məlumatlarına və  məhdud insan və ya  heyvan tədqiqatlarına əsaslanır. Qarayaranın müalicəsində  həkimlər milli və beynəlxalq normativlərə əsaslanmalıdırlar.
Tendinit və vətərlərin cırılması
Tendinitlər nadir hallarda baş verə bilər. Ən çox "Achilles"vətərini əhatə edir və bu vətərin cırılmasına səbəb ola bilər. Tendinitlər və vətərlərin cırılması (bəzən ikitərəfli), levofloksasinlə müalicəyə başladıqdan 48 saat və müalicə dayandırıldıqdan bir neçə ay sonraya qədər baş verə bilər. 60 yaşdan yuxarı, gündəlik 1000 mq doza qəbul edən,  kortikosteroid istifadə edən, böyrək çatışmazlığı olan , orqan transplantasiyası keçirmiş  pasiyentlərdə tendinit və vətər cırılması riski artır.Yaşlı xəstələrdə gündəlik doza kreatinin klirensinə əsasən tənzimlənməlidir. Bu xəstələrə levofloksasin təyin edildiyi təqdirdə xəstə müşahidə altında tutulmalıdır.Bütün xəstələr tendinit əlamətləri ilə qarşılaşdıqları təqdirdə həkimlərinə müraciət etməlidirlər.Tendinitdən şübhələnilən hallarda, levofloksasinin müalicəsi dərhal dayandırılmalı və müvafiq müalicə aparılmalıdır. Tendinopatiya əlamətləri meydana gəldiyi təqdirdə kortikosteroidlər istifadə edilməməlidir.
Clostridium difficile ilə əlaqəli xəstəlik
İshal (diareya), xüsusilə levofloksasinlə müalicə zamanı və ya sonra şiddətli, davamlı və ya qanlı olduqda, Clostridium difficile ilə əlaqəli xəstəliyin(CDƏX) simptomu ola bilər.Bu xəstəliyin şiddəti (yüngül və ölüm təhlükəsi olan) dəyişə bilər, ən kəskin forması isə psevdomembranoz kolitdir.Bu səbəbdən, levofloksasinlə müalicə zamanı və ya sonrasında ciddi ishal inkişaf edən xəstələrdə bu diaqnozu nəzərə almaq vacibdir.CDƏX şübhəsi və ya diaqnozu olduqda, levofloksasin dərhal dayandırılmalı və gecikmədən müvafiq müalicə başlanmalıdır. Peristaltikanı ləngidən dərman preparatları bu klinik vəziyyətdə əks göstərişdir.
Epilepsiya
Levofloksasin epilepsiya tarixi olan xəstələrdə, digər kinolonlarda olduğu kimi əks göstərişdir. Qıcolmalara meyilli olan xəstələrdə və ya teofillin kimi serebral qıcolma qıcıq qapısını aşağı salan aktiv maddələrlə eyni vaxtda müalicədə son dərəcə ehtiyatla istifadə olunmalıdır. Konvulsiv qıcolmalar (tutmalar) zamanı levofloksasinlə müalicə dayandırılmalıdır.
Qlükoza-6-fosfat dehidrogenaza çatışmazlığı
Qlükoza-6-fosfat dehidrogenaza aktivliyindəki gizli və ya faktiki qüsurlara malik olan xəstələr, xinolon törəməsi olan antibakterial maddələrlə müalicə edildikdə, hemolitik reaksiyalara meylli ola bilərlər. Buna görə də, bu xəstələrdə levofloksasin istifadə edildiyi təqdirdə, potensial hemolizin meydana gəlmə potensialı izlənilməlidir.
Böyrək çatışmazlığı 
Levofloksasin əsasən böyrəklər tərəfindən xaric olunduğundan, böyrək çatışmazlığı olan xəstələrdə dərman preparatının dozası tənzimlənməlidir.
Hiperhəssaslıq reaksiyaları
Levofloksasin, bəzən ilkin dozadan sonra ciddi, potensial ölümcül hiperhəssaslıq reaksiyalarına (angioödemdən anafilaktik şoka kimi) səbəb ola bilər. Bu halda xəstələr müalicəni dərhal dayandırmalı və həkimə müraciət etməlidirlər.
Ağır bullyoz reaksiyalar
Steven-Johnson sindromu və ya toksik epidermal nekroliz kimi bullyoz dəri reaksiyaları levofloksasin qəbulu zamanı müşahidə olunmuşdur. Bu kimi reaksiyalar zamanı, xəstələr müalicəni davam etdirməməli və dərhal həkimləri ilə əlaqə saxlamaları tövsiyə olunur.
Disqlikemiya
Bütün xinolon törəmələrində olduğu kimi, hiper- və hipoqlikemiya daxil olmaqla digər qan şəkəri pozğunluqları, levofloksasin ilə oral hipoqlikemik preparatların (qlibenklamid)və ya insulinin birgə tətbiq olunduğu diabet xəstələrində bildirilmişdir. Hipoqlikemik koma halları müşahidə olunmuşdur. Diabet xəstələrində qan şəkərinin nəzarətdə saxlanılması tövsiyə olunur.
Fotohəssaslığın qarşısının alınması
Levofloksasinə qarşı fotohəssaslıq müşahidə olunmuşdur. Fotohəssaslığın qarşısını almaq üçün xəstələrin müalicə zamanı və müalicə dayandırıldıqdan sonra 48 saat ərzində güclü günəş işığına və ya süni ultrabənövşəyi şüalara məruz qalmamaları tövsiyə olunur.
K vitamini antaqonistləri ilə müalicə alan pasiyentlər
Levofloksasin və  K vitamini antagonistləri ilə birgə müalicə olunan xəstələrdə artan laxtalanma testləri (PT/INR) və qanaxmalar  səbəbindən, K vitamini antaqonistləri ilə müalicə zamanı laxtalanma testləri nəzarətdə saxlanılmalıdır.
Psixiotik reaksiyalar
Xinolon törəmələri, həmçinin levofloksasinlə müalicə alan pasiyentlərdə psixiotik reaksiayalar müşahidə olunmuşdur. Çox nadir hallarda, bəzən levofloksasinin tək doza qəbulundan sonra, intihar düşüncələri və özünə təhlükə yaradan davranışlar  inkişaf edə bilər. Bu reaksiyalar baş verən pasiyentlərdə levofloksasinlə  müalicə dayandırılmalı və müvafiq müalicə başladılmalıdır. Levofloksasinin psixiotik xəstələrdə və ya əvvəllər psixiatrik xəstəliyi olan pasiyentlərdə ehtiyatla istifadə olunması tövsiyə olunur.
QT intervalının uzanması
Aşağıdakı göstərilən QT aralığının uzanması üçün bilinən risk faktorları olan xəstələrdə, levofloksasin də daxil olmaqla,flüorkinolonlardan ehtiyatla istifadə olunmalıdır.
- anadangəlmə uzun QT sindromu,
- QT intervalını uzadan preparatlarla ( IA və III sinif antiaritmiklər, trisiklik antidepresantlar, makrolidlər, antipsixiotiklər) birgə istifadə,
-elektrolit balansının pozulması (hipokalemiya,hipomagnemiya),
- ürək-damar sistemi xəstəlikləri ( ürək çatışmazlığı, miokard infarktı, bradikardiya)
- Yaşlı və qadın pasiyentlər QT intervalını uzadan preparatlara daha həssas ola bilərlər. Buna görə, bu pasiyentlər levofloksasinlə müalicə zamanı nəzarətdə saxlanılmalıdır.
Periferik nevropatiya
Flüorxinolon törəmələri  (həmçinin, levofloksasin ) qəbul edən pasiyentlərdə periferik hissi nevropatiya və periferik hissi-hərəki nevropatiya müşahidə edilmişdir. Xəstədə nevropatiya əlamətləri müşahidə olunarsa, geri dönməz bir vəziyyətin yaranmasının qarşısını almaq üçün levofloksasin qəbulu dayandırılmalıdır.
Hepatobiliar xəstəliklər
Levofloksasinin qəbulu zamanı əsasən, ağır xəstələrdə (məs.,sepsis ) qaraciyər nekrozundan ölümcül qaraciyər çatışmazlığına qədər hallar müşahidə edilmişdir. Anoreksiya, sarılıq, sidiyin rənginin tündləşməsi və qaşınma kimi qaraciyər xəstəliyinin əlamətləri inkişaf edərsə, xəstələrə  müalicəni dayandırmaları və həkimləri ilə əlaqə saxlamaları tövsiyə edilməlidir.
Miasteniya gravisin şiddətlənməsi
Levofloksasin də daxil olmaqla, flüorxinolonlar miasteniya gravis olan xəstələrdə əzələ zəifliyini artırır. Marketinq sonrası ölüm və tənəffüs dəstəyi tələbi daxil olmaqla ciddi mənfi reaksiyalar miastenia gravis xəstələrində flüorxinolon istifadəsi ilə əlaqələndirilmişdir. Miasteniya gravis tarixi olan xəstələrdə levofloksasin istifadəsi tövsiyə edilmir.
Görmə pozğunluqları
Görmə qabiliyyəti pozularsa və ya gözlərdə hər hansı bir əlavə təsir müşahidə olunarsa, dərhal mütəxəssisə müraciət edilməlidir.
Superinfeksiya
Levofloksasinin istifadəsi, xüsusən uzun müddətlidirsə, həssas olmayan orqanizmlərin həddindən artıq artmasına səbəb ola bilər. Müalicə zamanı superinfeksiya baş verərsə, müvafiq tədbirlər görülməlidir.
Laboratoriya testlərinə təsiri
Levofloksasinlə müalicə olunan xəstələrdə sidikdə opiat təyin edilməsi yanlış müsbət nəticələr verə bilər. Opiatların təyinində daha spesifik metodlar istifadə etmək zəruri ola bilər.  
Levofloksasin Mycobacterium tuberculosis ' in inkişafının qarşısını alır və bu səbəbdən də vərəmin bioloji diaqnozunda yanlış mənfi nəticələr verə bilər.

Digər dərman maddələri ilə qarşılıqlı təsiri
Digər dərman preparatlarının levofloksasinə təsiri
Dəmir və sink tərkibli duzlar, maqnezium və alüminium tərkibli antasidlər, didanozinlər
Levofloksasin ilə dəmir tərkibli duzlar, maqnezium və alüminium tərkibli antasidlər və didanozinlərin tətbiqi levofloksasinin sorulmasını əhəmiyyətli dərəcədə azaldır.
Flüorxinolonların tərkibində sink olan multivitaminlərlə eyni vaxtda tətbiqi onların ağız yoluyla sorulmasını azaldır. 
Bu preparatların levofloksasin preparatının istifadəsindən  2 saat əvvəl və ya sonra  qəbul olunması tövsiyə edilmir.
Kalsium duzları, levofloksasinin ağız yoluyla sorulmasına cüzi təsir göstərir.
Sukralfat
Sukralfat ilə levofloksasin birlikdə tətbiq olunduqda levofloksasinin biomənimsənilməsi əhəmiyyətli dərəcədə azalır. Bu səbəblə, levofloksasin preparatının istifadəsindən 2 saat sonra sukralfat tətbiqi tövsiyə olunur.
Teofillin, fenbufen və oxşar qeyri-steroid iltihabəleyhinə preparatlar.
Klinik  tədqiqatlarda levofloksasinlə teofillin arasında farmakokinetik qarşılıqlı təsir görülməmişdir. Bununla yanaşı, xinolonların teofillinlə və qeyri-steroid iltihabəleyhinə preparatlarla birgə istifadəsi zamanı qıcolma qıcıq qapısının azalması baş verir.
Fenbufen ilə birgə tətbiqində levofloksasinin konsentrasiyası təkbaşına tətbiqindən təxminən 13% daha yüksək olur.
Probenesid və Simetidin
Probenesid və simetidin, levofloksasinin  xaric olmasına (eliminasiyasına ) əhəmiyyətli dərəcədə təsir göstərir. Levofloksasinin böyrək klirensi simetidinlə birgə qəbulu zamanı 24% və probenesidlə 34%  azalır. Çünki, hər iki preparat levofloksasinin böyrək borularından sekresiyasını blokada edir. Lakin, tədqiqatlarda test edilmiş dozalarda, statistik cəhətdən əhəmiyyətli kinetik fərqlərin klinik əhəmiyyətə malik olması ehtimalı azdır.
Levofloksasin, xüsusilə böyrək çatışmazlığı olan xəstələrdə böyrək borularından sekresiyaya təsir edən probenesid və simetidin kimi dərmanlarla birlikdə tətbiq edildikdə ehtiyatla istifadə olunmalıdır. 
[bookmark: _GoBack]Klinik  farmakoloji tədqiqatlar, levofloksasinin kalsium karbonat, diqoksin, qlibenklamid və ranitidin kimi preparatlarla birgə istifadəsi zamanı farmakokinetikasında klinik  baxımdan heç bir dəyişiklik olmadığını göstərir. 
Levofloksasinin digər dərman preparatlarına təsiri
Siklosporin
Levofloksasinlə birgə istifadə zamanı siklosporinin yarımxaricolma müddəti 33% artır.
K vitaminin antaqonistləri
Levofloksasin ilə K vitamini antagonistləri kombinasiyasıyla müalicə olunan xəstələrdə artan laxtalanma testləri (PT/INR) və qanaxmalar ağırlaşmalara yol aça bilər.Buna görə,K vitamini antaqonistləri ilə müalicə zamanı laxtalanma testləri nəzarətdə saxlanılmalıdır.
QT intervalını uzadan preparatlar
Levofloksasinin, digər flüorxinolonlarda olduğu kimi, QT intervalını uzadan preparatlarla (IA və III sinif antiaritmiklər, trisiklik antidepresantlar, makrolidlər,antipsixiotiklər) birlikdə ehtiyatla istifadə olunmalıdır.
Əlavə məlumat
Farmakokinetik qarşılıqlı təsir tədqiqatlarında, levofloksasin teofillinin ( CYP1A2-nin substratıdır) farmakokinetikasına təsir etməmişdir. Bu, levofloksasinin bir CYP1A2 inhibitoru olmadığını göstərir.

Hamiləlik və laktasiya dövründə istifadəsi
Hamilə qadınlarda levofloksasinin istifadəsinə dair məhdud sayda məlumat var. Heyvanlar üzərində aparılan tədqiqatlarda reproduktiv toksikliklə əlaqəli birbaşa və ya dolayı zərərli təsirlər bildirilməmişdir. Eksperimental məlumatlar flüorxinolonların inkişaf etməkdə olan  orqanizmin qığırdağına zərərli təsir etdiyini göstərir, bu səbəblə, levofloksasinin hamiləlik dövründə istifadə olunmamalıdır.
Digər flüorxinolonlar laktasiya dövründə ana südünə ifraz olunmasına baxmayaraq, levofloksasinin ana südünə keçməsi haqqında kifayət qədər məlumat yoxdur.

Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri
Bu preparat bəzi arzuolunmaz reaksiyalar( başgicəllənmə/vertiqo, yuxululuq və görmə pozğunluqları) yaradaraq xəstənin diqqətini və reaksiya vermə qabiliyyətini zəiflədə bilər. Bu hallar, nəqliyyat vasitələrini və digər potensial mexanizmləri idarə etməkdə risk yarada bilər.

İstifadə qaydası və dozası
Levofloksasin daxilə təyin edilir, doza infeksiyanın xarakteri və ağırlığını, həmçinin ehtimalı törədicinin həssaslığını nəzərə alaraq müəyyən edilir. Kapsullar çeynənmədən kifayət miqdarda maye ilə (0,5-1 stəkan) yeməkdən əvvəl və ya qidanın qəbulu arasında udulmalıdır. Böyüklər üçün levofloksasinin adi dozası hər 24 saatdan bir 250-500 mq təşkil edir. Müalicənin davametmə müddəti xəstəliyin gedişindən asılı olub, 14 gündən artıq olmamalıdır.
Normal və ya zəif böyrək funksiyası olan xəstələrə (kreatinin klirensi ˃ 50 ml/dəq) preparatın aşağıdaki dozalanma rejimi tövsiyə edilir:
sinusit (burun ciblərinin iltihabı) – 2 kapsul gündə 1 dəfə, 10-14 gün ərzində;
xroniki bronxitin şiddətlənməsi – 1 və ya 2 kapsul gündə 1 dəfə, 7-10 gün ərzində;
xəstəxanadan kənar baş verən pnevmoniya – 2 kapsul gündə 1-2 dəfə, 7-14 gün ərzində;
sidikçixarıcı yollarının ağırlaşmamış infeksiyaları – 1 kapsul gündə 1 dəfə, 3 gün ərzində;
sidikçixarıcı yollarının ağırlaşmış infeksiyaları, piyelonefrit daxil olunmaqla – 1 kapsul gündə 1 dəfə, 7-10 gün ərzində;
prostatit – 2 kapsul gündə 1 dəfə, 28 gün ərzində;
dəri və yumşaq toxumalarının infeksiyaları – 1 və ya 2 kapsul gündə 1-2 dəfə, 7-14 gün ərzində.
Levofloksasin əsasən böyrəklərlə xaric olunur, buna görə böyrək funksiyasının pozulması olan xəstələri müalicə etdikdə, həmçinin hemodializ və ya daimi ambulator peritoneal dializ (DAPD) keçirildikdə preparat istifadə olunmur. Qaraciyər funksiyasının pozulması olan xəstələrdə dozaya düzəliş tələb olunmur, çünki levofloksasin qaraciyərdə cüzi metabolizə olunur. Normal böyrək funksiyası olan yaşlı xəstələrdə dozaya düzəliş tələb olunmur.
Tövsiyə edilən dozalanma rejiminə ciddi riayət etmək lazımdır. İnsanın bədən temperaturu normallaşdıqdan sonra preparatın istifadəsini 2-3 gün davam etməyə tövsiyə edilir. Preparatdan müalicəni vaxtından tez və ya həkimin məsləhəti olmadan ləğv etmək olmaz.

Əlavə təsirləri
Levofloksasinlə ilə müalicə zamanı əmələ gələn əlavə təsirlər orqan sistemləri üzrə müvafiq qruplar və əmələgəlmə tezliyindən asılı olaraq təsnifatlandırılmışdır:
çox tez-tez (≥1/10),
tez-tez (≥1/100 - <1/10),
bəzən (≥1/1000 -  <1/100),
nadir hallarda (≥1/10000 - <1/1000),
çox nadir hallarda (<1/10000), 
məlum deyil (əldə olan məlumatlara əsasən qiymətləndirmək mümkün deyil).
Hər qrup çərçivəsində preparatın əlavə təsirləri əhəmiyyətin azalması qaydası ilə təqdim olunub.

	Orqan sistemləri
	Tez-tez
	Bəzən
	Nadir hallarda
	Məlum deyil

	İnfeksiyalar
	
	Göbələk infeksiyaları (Candida daxil olmaqla)
Patogenlərə qarşı rezistentlik
	
	

	Qan və limfa sistemi xəstəlikləri
	
	Leykopeniya
Eozinofiliya
	Trombositopeniya
Neytropeniya
	Pansitopeniya
Aqranulositoz
Hemolitik anemiya

	İmmun sistemi xəstəlikləri
	
	
	Angioödem
Hiperhəssaslıq
	Anafilaktik şok


	Metabolizm və qidalanma pozğunluqları
	
	Anoreksiya
	Hipoqlikemiya (xüsusilə şəkərli  diabet xəstələrində)
	Hiperqlikemiya
Hipoqlikemik koma

	Psixiatrik xəstəliklər
	Yuxusuzluq
	Narahatlıq
Konfuziya
Əsəbilik
	Psixiotik reaksiyalar (hallüsinasiyalar)
Depressiya
Həyəcan
Anormal yuxular
Qarabasmalar

	İntihar düşüncəsi və ya intihar cəhdi daxil olmaqla özünə təhlükəyaradan psixiotik
davranışlar

	Sinir sistemi xəstəlikləri
	Baş ağrısı
Başgicəllənmə
	Yuxululuq
Titrəmə
Disgeziya
	Qıcolmalar
Parasteziya
	Periferik sensor(hissi) nevropatiya
Periferik motor(hərəki) nevropatiya
Diskineziya
Ekstrapiramidal pozğunluqlar
Bayılma (sinkop)
Benign intrkarnial
hipertenziya

	Görmə orqanının funsiyasının pozulması
	
	
	Bulanıq görmə kimi görmə pozğunluqları
	Müvəqqəti görmə itkisi

	Eşitmə orqanının funksiyasının
pozulması
	
	Vertiqo
	Tinnitus
	Eşitmə qabiliyyətinin pozulması və ya itkisi

	Ürək-damar sistemi xəstəlikləri
	Flebit
	
	Taxikardiya
Palpitasiya
Hipotenziya
	Mədəcik taxikardiyası
Mədəcik aritmiyası və ''torsades de pointes'' (polimorfik ventrikulyar taxikardiyanın (VT] xüsusi bir növü,
EKQ-də QT intervalının uzanması


	Tənəffüs sistemi orqanlarının və döş qəfəsi funksiyasının pozulması
	
	Tənəffüs çatışmazlığı
	
	Bronxospazm
Allergik alveolit

	Mədə-bağırsaq traktının funksiyasının pozulması
	Diarreya
Qusma
Ürəkbulanma
	Abdominal ağrı
Dispepsiya
Meteorizm
Qəbizlik
	
	Hemorragik ishal (çox nadir hallarda enterokolitin göstəricisi),
Psevdomembranoz kolit,
Pankreatit

	Hepatobiliar sistemin funksiyasının pozulması
	Qaraciyər fermentlərinin artması (ALT/AST,GGT və alkalin fosfataza)
	Qanda bilirubinin səviyyəsinin artması
	
	Sarılıq
Hepatosellülyar zədələnmə ( ölüm halları-Kəskin qaraciyər çatışmazlığında)
Hepatit


	Dəri və dərialtı toxumanın funksiyasının pozulması
	
	Səpgi
Qaşınma
Övrə
Hiperhidroz (həddən artıq tər ifraz olunması)
	
	Toksik epidermal nekroliz
Stivens-Conson sindromu
Çoxformalı eritema
Fotohəssaslıq reaksiyaları
Stomatit
Leykositoklastik vaskulit

	 Dayaq-hərəkət sistemi və birləşdirici toxumanın funksiyasının pozulması
	
	Artralgiya 
Mialgiya
	Vətər xəstəlikləri (tendinit)
	Artrit (oynaq iltihabı)

	Böyrək və sidik ifrazı sisteminin funksiyasının pozulması
	
	Qanda kreatinin səviyyəsinin artması
	Kəskin böyrək çatışmazlığı (interstisial nefritlə əlaqəli)
	

	Ümumi xəstəliklər və tətbiqetmə yeri
	
	Halsızlıq
	Temperaturun yüksəlməsi
	Ağrı (kürək,sinə və ətraflarda)



Doza həddinin aşılması
Heyvanlarda aparılan toksiklik və yüksək doza ilə bağlı tədqiqatlara əsasən, levofloksasinlə doza həddinin aşılmasının ən vacib əlamətləri başgicəllənmə, konfuziya (şüur bulanıqlığı), şüurun pozulması, konvulsiv tutma və QT intervalının artması kimi MSS pozğunluqlarıdır.
Marketinq sonrası tədqiqatlarda qıcolma, hallüsinasiya və titrəmə kimi hallar müşahidə olunmuşdur.
Doza həddinin aşılması zamanı, simptomatik müalicə tətbiq olunmalıdır. QT intervalının artması səbəbiylə, EKQ monitorinqi həyata keçirilməlidir.Hemodializ və peritoneal dializ orqanizmdən levofloksasinin xaric edilməsində effektiv üsul deyil. Xüsusi antidotu yoxdur.

Buraxılış forması
10 kapsul, konturlu-yuvalı qablaşdırmada. 1 konturlu-yuvalı qablaşdırma, içlik vərəqə ilə birlikdə karton qutuya qablaşdırılır.

Saxlanma şəraiti
25ºC-dən yüksək olmayan temperaturda, rütubətdən və işıqdan qorunan və uşaqların əli çatmayan yerdə saxlamaq lazımdır.

Yararlılıq müddəti
3 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

İstehsalçı/Qeydiyyat vəsiqəsinin sahibi
RUM “Belmedpreparatı”, Belarus Respublikası.
220007, Minsk şəh., Fabrisius küç., 30.
Tel.:/Faks: (+375 17) 220 37 16.
e-mail: medic@belmedpreparaty.com
